Document ID: /roh_data/filtered/fineweb-2-filterrobots_roh.jsonl.gz/50698

Enfin ussa sajan vegnids inoltrads otg recurs. Quai ha la dretgira confirmà sin dumonda dal schurnal regiunal da SRF. Tge firmas che quai èn e sch'i sa tracta dad otg differentas firmas, quai na tradescha la dretgira betg.
Trais firmas han dentant gia confermà ch'ellas han fatg recurs. Quai èn l'anteriura societad mamma da la Casty Bau, Käppelis Söhne e la Kibag. La Kibag aveva gia curt avant la decisiun communitgà ch'ella tira il cas, sche necessari, avant Tribunal federal. L'advocat da Käppelis Söhne scriva, che tschertas pretensiuns da la WEKO na sajan betg correctas.
L'entschatta settember aveva la WEKO chastià 12 firmas grischunas cun radund 11 milliuns francs. Quai perquai ch'ellas duain avair fatg giu pretschs sur onns.
Ord l'archiv
RR novitads 20:00